stanford-oval/wikipedia huggingface dataset:
Rory MacDonald
Vapaaottelu

MacDonald otteli ensimmäisen ammattilaisottelunsa 15. lokakuuta 2005. Hän kohtasi Terry Thiaran Extreme Fighting Challenge 4 -tapahtumassa, jossa hän voitti ottelunsa kuristuksella ensimmäisessä erässä.
Vapaaottelu > King of the Cage

MacDonald siirtyi pian ottelemaan Kanadan King of the Cagen järjestöön 2006. Ensimmäisen ottelunsa hän kävi helmikuussa 2006 Ken Trania vastaan, jonka MacDonald voitti kuristuksella ensimmäisessä erässä. Hän voitti tämän jälkeen vielä kaksi ottelua Quinton Morenoa vastaan luovutuksella ja Yoon Heon teknisellä tyrmäyksellä. Voittojen myötä MacDonald pääsi ottelemaan kanadan kevyensarjan mestaruudesta Kajan Johnsonia vastaan. KOTC Canada: Avalanche -tapahtumassa käyty kamppailu päättyi MacDonaldin voittoon teknisellä tyrmäyksellä. Mestaruuden jälkeen MacDonald sai tilaisuuden otella King of the Cagen kevyensarjan mestaruudesta Clay Frenchia vastaan. MacDonald voitti mestaruuden tyrmäyksellä toisessa erässä. Mestaruuksien jälkeen hän otteli kaksi kamppailua, jotka eivät olleet mestaruudesta. Aluksi MacDonald voitti Elmer Waterhenin KOTC Canada: Island Pride -tapahtumassa käsilukolla ensimmäisessä erässä. Toisessa ottelussa hän voitti Nick Hinchliffen tyrmäyksellä toisessa erässä.
Vapaaottelu > UFC (2010–2016)

MacDonald siirtyi ottelemaan UFC:hen 2010. Hän kohtasi ensimmäisen vastustajansa Mike Guymonin UFC Fight Night: Maynard vs. Diaz -tapahtumassa. MacDonald voitti ottelun käsilukolla ensimmäisessä erässä. Tammikuussa 2010 ilmoitettiin MacDonaldin kohtaavan Carlos Conditin myöhemmin kesäkuussa UFC 115 -tapahtumassa. MacDonaldin toinen UFC ottelu päättyi tappioon teknisellä tyrmäyksellä kolmannessa erässä. Kaksikon välinen ottelu huomioitiin illan ottelu -palkinnolla. MacDonald palasi takaisin huhtikuussa 2011, jolloin hän kohtasi Nate Diazin UFC 129 -tapahtumassa. MacDonald voitti ottelun tuomariäänin. Seuraavat kaksi ottelua hän voitti teknisellä tyrmäyksellä. Mike Pylen ensimmäisessä erässä ja Che Millsin toisessa erässä. MacDonald jatkoi voittokulkuaan myös B. J. Penniä ja Jake Ellenbergeriä vastaan, voitettuaan molemmat tuomariäänin. Viiden ottelun voittoputki kuitenkin loppui, kun hän hävisi Robbie Lawlerille marraskuussa 2013 UFC 167 -tapahtumassa hajaäänin.
2014 MacDonald otteli kolmesti. UFC 170 -tapahtumassa hän voitti Demian Maian tuomariäänin, kuten myös Tyron Woodleyn UFC 174:ssä. Maiaa vastaan käyty ottelu huomioitiin illan ottelu -palkinnolla. Lokakuussa 2014 MacDonald otteli voitokkaasti Tarec Saffiedinea vastaan, joka päättyi tekniseen tyrmäykseen kolmannessa erässä. Kyseisestä ottelusta MacDonald huomioitiin jälleen UFC bonuksella, tällä kertaa illan suorituksesta.
Voiton myötä MacDonald sai tilaisuuden otella välisarjan mestaruudesta ja toistamiseen Robbie Lawleria vastaan, joka puolusti mestaruuttaan ensimmäistä kertaa voitettuaan mestaruusvyön Johny Hendricksiltä. Ottelu käytiin heinäkuussa 2015 UFC 189 -tapahtumassa, jossa MacDonald kärsi tappion teknisellä tyrmäyksellä viidennessä erässä. MacDonald oli tuomariäänissä voitolla, kunnes hävisi ottelun viimeisessä erässä. Ottelu huomioitiin illan ottelu -palkinnolla. Ottelun jälkeen MacDonald jäi usean kuukauden kestäneelle sairauslomalle murtuneen nenän vuoksi.
Vapaaottelu > Bellator (2017–2019)

26. elokuuta 2016 MacDonald allekirjoitti moniotteluisen sopimuksen Bellatorin kanssa. Hän ilmoitti Bellator 160 -tapahtumassa halukkuudestaan voittaa välisarjan ja keskisarjan mestaruudet. Toukokuussa 2017 MacDonald otteli ensimmäisen ottelunsa Bellatorissa, Englannissa, jossa hän voitti Paul Daleyn takakuristuksella toisen erän alussa.
Vapaaottelu > Bellator (2017–2019) > Välisarjan mestaruus (2018)

MacDonald pääsi välittömästi toisen ottelun jälkeen haastamaan Douglas Liman välisarjan mestaruudesta. Ottelu käytiin 20. tammikuuta 2018 Inglewood, Kaliforniassa. MacDonald onnistui saavuttamaan mestaruuden tuomariäänin (48-47, 49-45, 49-46). Myöhemmin syyskuussa MacDonald haastoi hallitsevan keskisarjan mestarin Gegard Mousasin. Hän kuitenkin hävisi keskisarjan mestaruuskamppailun teknisellä tyrmäyksellä toisessa erässä.
Saavutukset

Bellator
Välisarjan mestaruus (kerran)
UFC
Illan ottelu (kolme kertaa)
Illan suoritus (kerran)
King of the Cage
Kevytsarjan mestaruus (kerran)
Kanadan kevyensarjan mestaruus (kerran)
Saavutukset > Maininnat

Top MMA News
Vuoden kanadalaisottelija: 2012
Bleacher Report
Vuoden ottelu: 2015 (Robbie Lawleria vastaan UFC 189)
Samsung Galaxy Ace 4

| Samsung Galaxy Ace 4 |
| --- | --- |
Valmistaja:  Samsung Electronics
Julkaistu:  elokuu 2014
Edeltäjä:  Samsung Galaxy Ace 3
Käyttöverkot:  2G, 3G
Mitat:  121,4 × 62,9 × 10,8 mm
Paino:  123,8 g
Näyttö:  4 tuumaa
Näytön kuvatarkkuus:  480 × 800 px
Keskusmuisti:  512 Mt
Flash-muisti:  4 Gt
Takakamera:  5 megapikseliä
Etukamera:  0,3 megapikseliä
Radio:  FM-radio
Puheaika:  11 tuntia
Käyttöjärjestelmä:  Android 4.4.2 KitKat
Akku:  irrotettava Li-Ion 1 500 mAh
Liitännät:  microUSB 2.0
Muistikorttipaikka:  microSDXC
Infobox OKNimi-testi OK: 
Samsung Galaxy Ace 4 on Samsung Electronicsin kehittämä älypuhelin, joka julkaistiin elokuussa 2014. Puhelimessa on keskusmuistia 512 megatavua ja flash-muistia 4 gigatavua. Ace 4:n näytön koko on 4 tuumaa ja puhelimen paino on 123,8 grammaa.  Irrotettavan litiumioniakun kapasiteetti on 1 500 milliampeerituntia. Takakameran tarkkuus on viisi megapikseliä ja etukameran 0,3 megapikseliä. Käyttöjärjestelmänä on Android 4.4.2 KitKat. Puhelimessa on FM-radio.
Sami Juola

Sami Juola (s. 20. huhtikuuta 1967 Oulu) oli Suomessa MTV3-kanavalla 1995–2001 lähetetyn suomalaisen, populaarimusiikkiaiheisen, nuorille suunnattu iltapäiväohjelman Jyrkin alkuperäisiä juontajia. Juola on toiminut myöhemmin Benefon Oyj:n ja Amer Sports Suunto Oyj:n markkinointitehtävissä. Hän on jatkanut monialayrittäjänä vuodesta 2003 eteenpäin kansainvälisen myynnin ja markkinoinnin erikoistehtävissä.
Saintlucianlivertäjäkerttuli

| Saintlucianlivertäjäkerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Loistokerttulit Setophaga
Laji::  delicata
Kaksiosainen nimi
 Setophaga delicata  (Ridgway, 1883) 
Synonyymit
 Dendroica delicata 
Katso myös
   Saintlucianlivertäjäkerttuli Wikispeciesissä   Saintlucianlivertäjäkerttuli Commonsissa 
Infobox OKNimi-testi OKIUCN-testi OK: 
Saintlucianlivertäjäkerttuli (Setophaga delicata) on kerttulien heimoon kuuluva varpuslintu.
Levinneisyys

Saintluciankerttulia tavataan kotoperäisenä Saint Lucialla. Lajin kannaksi arvioidaan yli 10 000 yksilöä, ja sen kannankehitys on vakaa. Laji on luokiteltu elinvoimaiseksi.
SalMar

| SalMar |
| --- | --- |

Tunnuslause:  Passion for Salmon
Yritysmuoto:  julkinen osakeyhtiö (allmennaksjeselskap)
Osake:  OSE: SALM
Perustettu:  1991
Perustaja:  Gustav Witzøe, konsernin johtaja
Toimitusjohtaja:  Linda Litlekalsoy Aase
Puheenjohtaja:  Leif Inge Nordhammer
Kotipaikka:  Industriveien 51, Kverva 7266, Frøya, Norja; koordinaatit:  63.7101°N, 8.5604°E
Toimiala:  lohen tuotanto (kalankasvatus); kalan ja äyriäisten jalostus, pakkaus ja markkinointi
Henkilöstö:  1 960 
Kotisivu:  www.salmar.no
Infobox OKNimi-testi OK: 
SalMar on norjalainen, Oslon pörssissä noteerattu, vuonna 1991 perustettu kalankasvatus- ja jalostusyritys. Se on eräs maailman suurimmista lohenkasvatusyrityksistä. Yhtiön kotipaikka on Frøyan kunnan Kverva. Yhtiön kalankasvatus keskittyy Norjan rannikolla kahdelle seudulle: Keski-Norjan rannikolle Møren ja Romsdalin läänissä sekä  pohjoisessa Tromssan ja Finnmarkin lääneihin. Sen kasvatusluvat sallivat noin 69,53 tonnin (MAB) kasvatuksen läntisellä tuotantoalueella ja 38,3 tonnin (MAB) kasvatuksen Pohjois-Norjassa.
Norjan ohella SalMar omistaa lisäksi kalankasvattamoja Islannissa ja Skotlannissa. Sillä on enemmistöomistus (51%) Islannin suurimmasta lohenkasvattajasta Icelandic Salmon AS:sta (joka omistaa 100% Arnarlax Ehf:stä), jonka kasvatusalue sijaitsee Islannin luoteisosan Länsivuonojen seudulla (isl. Vestfirðir). SalMar omistaa myös puolet (50%) skotlantilaisesta Norskott Havbruk AS:stä (joka omistaa 100% Scottish Sea Farms Ltd:stä). Se on Ison-Britannian toiseksi suurin lohenkasvattaja, joka tuottaa atlanninlohta Skotlannissa, 
Shetlannissa ja Orkneysaarilla.
Yhtiö myy kalaa ja äyriäisiä sekä kalanjalostustuotteita maailmanlaajuisesti.
Kalankasvatuslautat ulkomerellä

SalMAr on kehittänyt Akerin kanssa ulkomerellä tapahtuvaan kalankasvatukseen sopivan, tuotantoalueelle hinattavan, hieman öljylauttaa muistuttavan kalankasvatuslautan. Ensimmäinen, Kiinassa rakennettu tuotantolautta on nimetty Ocean Farm 1:ksi, ja sen tuotanto alkoi vuonna 2017. Lautan korkeus on 68 metriä, halkaisija 110 metriä ja tilavuus alaslaskettuna 250 000 m3.
Vuonna 2021 tämän pilottilaitoksen raportoitiin käyneen läpi jo kaksi täyttä lohenkasvatuksen tuotantokiertoa ja tuottaneen 10 000 tonnia lohta markkinoille. Ulkomerelle sijoitettavien kalankasvatuslauttojen mahdollisuuksia on pidetty suurina. Toisaalta ratkaisun eettisistä ja ympäristövaikutuksista kiistellään. Vaihtoehdoksi on esitetty esimerkiksi maalle rakennettavia, muusta vesiympäristöstä helpommin erillään pidettäviä kasvatusaltaita.
Yrityksen perustajasta miljardööri

Lokakuussa 2022 SalMar-yrityskonsernin perustanut ja sen konsernijohtajana toimiva Gustav Witzøe oli talousjulkaisu Kapitalin mukaan omistustensa perusteella miljardööri ja Norjan 6. varakkain ihminen. Hänen varallisuudekseen esitettiin 50,60 miljardia Norjan kruunua (2022). SalMar-yhtiön arvostus on noussut voimakkaasti 2010-luvun ja 2020-luvun alun aikana. Syksyllä 2022 yrityksen osakkeen arvo tosin putosi useita kymmeniä prosentteja. Norjan hallitus kertoi aikovansa verottaa maan yhteisen varallisuuden pohjalta voittoa tekeviä energiantuotannon ja kalankasvatuksen yrityksiä.
Prosauropodit

Plateosaurus longiceps luurankoja Saksan Tübingenissa.
Prosauropodit olivat varhaisia sauropodien kasvinsyöjäsukulaisia, jotka kehittyivät triaskaudella pienistä lihansyöjädinosauruksista. Ne kasvoivat kookkaamiksi ja raskaammiksi ja niille kehittyi pitkä kaula ja vahvat takajalat, joten ne ylettyivät korkeisiin oksiin. Niiden käsissä oli sormet ja peukalo. Prosauropodeilla oli valtava kynnellinen peukalo, jolla ne tonkivat kasveja. Prosauropodeilla oli korkea kuono ja pitkät kapeat leuat. Pienet, lehden muotoiset hampaat  pystyivät hyvin sitkeisiin varsiin.
Samplitude

| Samplitude |
| --- | --- |
Kehittäjä:  Magix
Tiedot
Ohjelmistotyyppi:  musiikkiohjelmisto
Aiheesta muualla
Verkkosivusto
Samplitude on saksalaisen Magixin audiotyöasemaohjelmisto (engl. Digital Audio Workstation, DAW).
Ohjelman ensimmäinen versio on tehty Amigalle vuonna 1992, jota seurasi versio 2 vuonna 1993. Vuonna 1995 ohjelmasta julkaistiin versio Windows 3.1:lle.
Ohjelmiston uudemmat versiot on julkaistu Windows-alustalle. Vuonna 2014 ohjelmasta julkaistiin versio 13 (Pro X2).
Ammattikäyttöön ohjelmasta on myös Samplitude Pro -versio, joka tarjoaa käytännössä rajoittamattoman määrän audio- ja midiraitoja, enemmän plugin-efektipaikkoja, AM-efektivalikoiman, Vandal-vahvistinmallinnuksen ja Room Simulator konvoluutiokaiun.
Samplitude ja Samplitude Pro -ohjelmien suomalainen maahantuoja on espoolainen Studiotec Oy.
Aiheesta muualla

http://www.samplitude.com/en/
http://www.studiotec.fi/samplitude (Arkistoitu – Internet Archive)
Russell Westbrook

| Russell Westbrook |
| --- | --- |
 Westbrook vuonna 2022.
Henkilötiedot
Koko nimi:  Russell Westbrook III
Syntynyt: 12. marraskuuta 1988 (ikä 35) Long Beach, Kalifornia
Kansalaisuus:  Yhdysvallat
Koripalloilija
Pelipaikka:  pelintekijä
Pituus:  191 cm
Paino:  95 kg
Nyk. joukkue:  Denver Nuggets
Sarja:  NBA
NBA-varaus:  4. varaus, 2008 (Seattle SuperSonics)
Pelaajaura
Seurajoukkueet
2008–2019 2019–2020 2020–2021 2021–2023 2023–2024 2024–:  Oklahoma City Thunder Houston Rockets Washington Wizards Los Angeles Lakers Los Angeles Clippers Denver Nuggets
Maajoukkueet
2010–:   Yhdysvallat
Aiheesta muualla
FIBA
Russell Westbrook III (s. 12. marraskuuta 1988 Long Beach, Kalifornia) on yhdysvaltalainen koripalloilija, pelipaikaltaan takamies. Hän edustaa NBA-seura Denver Nuggetsia.
Ura

Seattle SuperSonics, joka sittemmin muutti Oklahoma Cityyn ja vaihtoi nimeä, varasi Westbrookin vuoden 2008 varaustilaisuudessa neljäntenä pelaajana. Hänet valittiin NBA-kaudella 2008–2009 läntisen konferenssin kuukauden tulokkaaksi joulukuussa ja helmikuussa. Hänen ensimmäisen kautensa huippuhetkiä oli 34 tehtyä pistettä ottelussa Sacramento Kingsiä vastaan helmikuussa. Maaliskuussa hän teki tripla-tuplan (17 pistettä, 10 levypalloa ja 10 syöttöä) Sonics/Thunder-seuran kaikkien aikojen kolmantena tulokkaana Art Harrisin (kaudella 1968–1969) ja Gary Paytonin (kaudella 1990–1991) jälkeen sekä ensimmäisenä tulokkaana sitten kauden 2005–2006 ja Chris Paulin. Vuoden tulokas -äänestyksessä Westbrook sijoittui neljänneksi ja hänet nimettiin kauden tulokasviisikkoon. Kaudella 2009–2010 Westbrook paransi edelleen otteitaan. Hän pelasi 82 runkosarjaottelussa keskimäärin ottelua kohden 34,3 minuuttia, teki 16,1 pistettä ja antoi 8,0 syöttöä. Pudotuspeleissä Oklahoma City ei päässyt ensimmäistä kierrosta pidemmälle.
Westbrook teki 4. maaliskuuta 2015 ensimmäisenä pelaajana Michael Jordanin ja vuoden 1989 jälkeen tripla-tuplan neljässä peräkkäisessä ottelussa ja kaksi peräkkäistä tripla-tuplaa vähintään 40 tehdyllä pisteellä. Samassa ottelussa syntyi myös hänen henkilökohtainen piste-ennätyksensä 49 pistettä. Hän oli kauden pistetilaston ykkönen tehtyään ottelua kohden 28,1 pistettä.
Kaudella 2016–2017 Westbrook sivuutti Oscar Robertsonin tripla-tuplaennätyksen tehden niitä 42. Samalla hänestä tuli Robertsonin kanssa ainoa pelaaja, joka on tehnyt koko kauden keskiarvotilastossa tripla-tuplan. Hän oli liigan runkosarjan pistetilaston ykkönen 31,6 pisteen ottelukohtaisella keskiarvollaan. Hän otti levypalloja ottelua kohden 10,7 ja antoi syöttöjä 10,4. Hänet valittiin NBA-kauden 2016–2017 arvokkaimmaksi pelaajaksi ja toisen peräkkäisen kerran liigan ykköstähdistökentälliseen.
Kausina 2017–2018 ja 2018–2019 Westbrook oli NBA:n syöttötilaston ykkönen keskiarvoilla 10,3 ja 10,7.
Westbrook kaupattiin helmikuussa 2023 Utah Jazziin, mutta seura osti hänen sopimuksensa ulos, jonka jälkeen Westbrook teki sopimuksen Los Angeles Clippersin kanssa.
Heinäkuussa 2024 Westbrookin sopimus siirtyi takaisin Utah Jazzille pelaajakaupassa, jossa Clippers sai takamies Kris Dunnin ja Jazz Westbrookin, rahaa, Balša Koprivican varausoikeuden ja oikeuden vaihtaa toisen kierroksen varausvuoroja. Lehtitietojen mukaan Jazz aikoo jälleen ostaa ulos Westbrookin sopimuksen.
Ura > Maajoukkue

Westbrook voitti Yhdysvaltain maajoukkueessa maailmanmestaruuden vuonna 2010 ja olympiakultaa vuonna 2012.
Aiheesta muualla

Kuvia tai muita tiedostoja aiheesta Russell Westbrook Wikimedia Commonsissa
Yhdysvaltain joukkue – Koripallon MM-kilpailut 2010
4 Billups |
5 Durant |
6 Rose |
7 Westbrook |
8 Gay |
9 Iguodala |
10 Granger |
11 Curry |
12 Gordon |
13 Love |
14 Odom |
15 Chandler |
Valmentaja Krzyzewski
Yhdysvaltain joukkue – Kesäolympialaiset 2012
4 Chandler |
5 Durant |
6 James |
7 Westbrook |
8 Williams |
9 Iguodala |
10 Bryant |
11 Love |
12 Harden |
13 Paul |
14 Davis |
15 Anthony |
Valmentaja Krzyzewski
Saksan 14. armeija

| 14>  armeija |
| --- | --- |

Toiminnassa:  1. elokuuta - 13. lokakuuta 1939 5. marraskuuta 1943 - 2. toukokuuta 1945
Valtio:   Saksa
Puolustushaarat:   Maavoimat
Koko:  2-4 armeijakuntaa, useita divisioonia
Sodat ja taistelut:  Toinen maailmansota
Saksan 14. armeija (saks. 14. Armee) oli Saksan maavoimien armeijatason yhtymä toisessa maailmansodassa.
Historia

Wehrkreis XVII perusti 26. elokuuta 1939 Wienissä maavoimien armeijaryhmä 5:stä (saks. Heeresgruppenkommando 5) 14. armeijan, jonka komentajana oli kenraalieversti Wilhelm List. Armeija osallistui Puolan sotatoimiin Etelän armeijaryhmän mukana ja se nimettiin 13. lokakuuta 12. armeijaksi.
Armeija perustettiin uudelleen 18. marraskuuta 1943 ja se liitettiin armeijaryhmä C:hen, jonka mukana osallistui Italian taisteluihin. Se antautui Italiassa olevien joukkojen mukana 2. toukokuuta 1945.
Komentajat

Armeijankomentajina olivat toisen olemassaolon aikana
kenraalieversti Eberhard von Mackensen 5. marraskuuta 1943 – 5. kesäkuuta 1944
panssarikenraali Joachim Lemelsen 5. kesäkuuta – 15. lokakuuta 1944
panssarikenraali Fridolin von Senger und Etterlin 15.–24. lokakuuta 1944
tykistönkenraali Heinz Ziegler 24. lokakuuta – 22. marraskuuta 1944
panssarikenraali Traugott Herr 23. marraskuuta – 12. joulukuuta 1944
jalkaväenkenraali Kurt von Tippelskirch 13. joulukuuta 1944 – 22. helmikuuta 1945
panssarikenraali Joachim Lemelsen 22. helmikuuta 1945 – antautumiseen
Sami Johansson

| Mitalit | Mitalit | Mitalit |  |
| --- | --- | --- | --- |
|  Sami Johansson (numerolla 77) maajoukkuepaidassa vuonna 2022 |  Sami Johansson (numerolla 77) maajoukkuepaidassa vuonna 2022 |  Sami Johansson (numerolla 77) maajoukkuepaidassa vuonna 2022 |  |
Maa:   Suomi
Miesten Salibandy
| MM-kilpailut  | MM-kilpailut  | MM-kilpailut  |  |
|  Kultaa | Riika 2016 | Salibandy |  |
|  Kultaa | Praha 2018 | Salibandy |  |
Sami Johansson (s. 27. kesäkuuta 1993) on suomalainen salibandyn pelaaja ja kaksinkertainen maailmanmestari. MM-kilpailuissa 2016 hän teki viisi maalia. MM-kilpailuissa 2018 hän oli Suomen joukkueen paras pistemies tehopistein 8+3. Johansson edustaa seuratasolla tamperelaista Classicia.
Johansson valittiin koronaviruspandemian vuoksi kesken jääneen kauden 2019–2020 parhaaksi miespelaajaksi. Hän voitti niin pistepörssin (54+21=75) kuin maalipörssinkin. Johanssonin kauteen mahtui myös liigan ennätystä sivuava kymmenen pisteen peli, kun hän teki marraskuussa 2019 Steelersiä vastaan tehot 8+2.
Ruuhilammi (Vilppula)

| Ruuhilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°04′47″N, 24°23′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Elänteen valuma-alue (35.37)
Laskuoja:  oja Kurkijärveen 
Järvinumero:  35.372.1.005
Mittaustietoja
Pinnankorkeus:  123,4 m  
Rantaviiva:  1,834 km  
Pinta-ala:  13,656 ha  
Saaria:  ei saaria 
 fiRuuhilammi 
Ruuhilammi  on Pirkanmaalla Mänttä-Vilppulassa Huhtijärven kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 13,7 hehtaaria ja se on 700 metriä pitkä ja 400 metriä leveä. Lammella ei ole kartan mukaan saaria. Sen rantaviivan pituus on 1,8 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Elänteen valuma-alueella (35.37), jonka Kurkijärven alueeseen (35.372) se kuuluu. Lammen vedenpinnan korkeus on 123,4 metriä mpy.
Propyyliheksedriini

| --- | --- |

Propyyliheksedriini
Systemaattinen (IUPAC) nimi
1-Sykloheksyyli-N-metyylipropan-2-amiini
Tunnisteet
CAS-numero: 101-40-6
ATC-koodi:  ?
PubChem CID: 7558
DrugBank: DB06714
Kemialliset tiedot
Kaava: C10H21N 
Moolimassa: 155.28 g/mol
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Propyyliheksedriini on lääkkeenä ja päihteenä käytetty stimulantti. Lääkkeenä sitä käytetään nenäsumutteena, joka vähentää nenän tukkoisuutta. Esimerkiksi Yhdysvalloissa nenäsumutetta myydään muun muassa kauppanimellä Benzedrex.
Päihdekäytössä propyyliheksedriini aiheuttaa amfetamiinin kaltaisen usean tunnin kestoisen päihtymyksen. Päihdekäytössä propyyliheksedriiniä saatetaan eristää lääkkeistä kiteisiksi suoloiksi, jotka niellään, nuuskataan tai pistetään verenkiertoon. Lääkeliuoksia saatetaan käyttää myös sellaisenaan. Propyyliheksedriinin päihdekäyttö on 1970-luvulta alkaen eri maissa johtanut useisiin stimulanttipsykooseihin, erilaisiin sydänperäisiin ongelmiin ja kuolemiin.
Maailman antidopingtoimisto (WADA) on luokitellut propyyliheksedriinin dopingaineeksi ja se on WADA:n kiellettyjen aineiden listalla.
Propyyliheksedriini on rakenteellisesti muuten samanlainen metamfetamiinin kanssa, mutta propyyliheksedriinissä on metamfetamiinin bentseenin tilalla sykloheksaani. Propyyliheksedriinissä on yksi kiraliakeskus ja sillä on siten kaksi stereoisomeeriä. Strereoisomeereistä L-propyyliheksedriini vapauttaa runsaammin dopamiinia ja norepinefriiniä toimien siten tehokkaampana stimulanttina ja sympatomimeettinä. Propyyliheksedriinin tarkkaa toimintamekanismia ei tiedetä.
Sam Bradford

| Sam Bradford |
| --- | --- |

Henkilötiedot
Syntynyt: 8. marraskuuta 1987 Oklahoma City, Oklahoma
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  102 kg
Pelipaikka:  Pelinrakentaja
Seura
Pelinumero:  8
Seura:  vapaa agentti
Sarja:  NFL
Pelaajaura
Aik. seurat:  St. Louis Rams Philadelphia Eagles Minnesota Vikings Arizona Cardinals
NFL-varaus:  1. varaus, 2010 St. Louis Rams
Pääsarjaura:  2010–
Samuel Jacob "Sam" Bradford  (s. 8. marraskuuta 1987 Oklahoma City, Oklahoma) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Tällä hetkellä hänellä ei ole voimassa olevaa pelaajasopimusta.
Pelaajaura

St. Louis Rams varasi Bradfordin ensimmäisellä varausvuorolla vuoden 2010 NFL:n varaustilaisuudessa. Ennen ammattilaisuraansa Bradford pelasi yliopistojalkapalloa Oklahoman yliopistossa, ja voitti vuonna 2008 Heisman Trophyn parhaana yliopistopelaajana.
Bradford pelasi Ramsin aloittavana pelinrakentajana vuosina 2010–2015. Rams myi Bradfordin yllättäen maaliskuussa 2015 Philadelphia Eaglesiin vaihdossa Nick Folesiin ja varaustilaisuuden kahteen varausvuoroon. Bradford oli jo pohtinut pelaajauransa lopettamista, mutta hänen entinen valmentajansa puhui hänet ympäri.
Bradford pelasi Eaglesin pelinrakentajana lopulta vain kauden; Eagles varasi kauden jälkeen lupaavan pelinrakentajan Carson Wentzin ja myi Bradfordin ennen seuraavan kauden alkua Minnesota Vikingsiin seuraavan vuoden varaustilaisuuden ensimmäisen kierroksen varausvuoroa vastaan.
Bradford oli Vikingsin aloittava pelinrakentaja kahden kauden ajan. Tosin hän loukkasi polvensa kauden 2017 alussa ja oli sivussa suurimman osan kaudesta. Hän palasi kokoonpanoon pudotuspeleissä, mutta vahvan kauden pelannut Case Keenum sai toimia joukkueen pelinrakentajana. Bradfordin sopimus päättyi tuohon kauteen ja hän teki sopimuksen Arizona Cardinalsin kanssa. Bradford pelasi Cardinalsissa vain kolme ottelua ja hänet siirrettiin penkille heikon pelaamisen vuoksi. Kauden puolivälissä Cardinals purki Bradfordin sopimuksen.
Sakari Saarnijoki

Yrjö Sakari Saarnijoki (16. toukokuuta 1906 – 7. tammikuuta 1989) oli kasvi- ja metsätieteilijä. Hän oli Metsäntutkimuslaitoksen metsäbiologian tutkimusosaston professori 1963–1971. Hänen tutkimuskohteitaan olivat visakoivu ja metsäpuiden anatomiset ja morfologiset ominaisuudet.
Samsung Galaxy Ace Plus

| Samsung Galaxy Ace Plus |
| --- | --- |

Valmistaja:  Samsung Electronics
Julkaistu:  helmikuu 2012
Edeltäjä:  Samsung Galaxy Ace
Seuraaja:  Samsung Galaxy Ace 2
Käyttöverkot:  2G, 3G
Mitat:  114,5 × 62,5 × 11,2 mm
Paino:  115 g
Näyttö:  3,65"
Näytön kuvatarkkuus:  320 × 480 px
Suoritin:  Qualcomm Snapdragon S1, 1,0 GHz
Keskusmuisti:  512 megatavua
Flash-muisti:  3 gigatavua
Kamera:  5 megapikseliä
Radio:  FM-radio
Valmiusaika:  670 h
Puheaika:  11 h
Käyttöjärjestelmä:  Android 2.3 Gingerbread, päivitettävissä 4.1 Jelly Bean -versioon
Akku:  1 300 mAh
Liitännät:  microUSB, kuulokeliitäntä
Muistikorttipaikka:  kyllä
Infobox OKNimi-testi OK: 
Samsung Galaxy Ace Plus on Samsung Electronicsin tammikuussa 2012 esittelemä ja helmikuussa julkaisema älypuhelin, jossa on 3,65 tuuman kosketusnäyttö. Tallennustilaa on kolme gigatavua ja keskusmuistia 512 megatavua. Lisäksi puhelimessa on viiden megapikselin kamera ja paikka microSD-kortille. Akun kapasiteetti on 1 300 milliampeerituntia. Käyttöjärjestelmänä on Android 2.3 Gingerbread, joka on päivitettävissä 4.1 Jelly Bean -versioon.